**ELŐTERJESZTÉS**

**Körmend Város Önkormányzata Képviselő-testülete**

**2020. október 28-i ülésére**

**Tárgy: Caminus program - Bérleti jogviszony megszűnése miatti döntéshozatal eszközök megvásárlásáról**

Tisztelt Képviselő-testület!

A 190/2005. (IX.17.) Korm.rendelet 3. § (2) bekezdés alapján az Oktatási Minisztérium meghirdette a Szemünk Fénye- világítási és fűtéskorszerűsítési- programot, melynek megvalósítására központosított közbeszerzési eljárást bonyolított le. A „Caminus programban” Körmend Önkormányzata is részt vett, így került sor az intézményekben a fűtési rendszer korszerűsítésére.

A Caminus Zrt-vel létrejött bérleti szerződés időtartam 10 év volt. A legtöbb intézménynél eltelt már ez a 10 év, és döntött is a Képviselő-testület, hogy megvásárolja a program keretében bérelt kazánokat és tartozékokat, ez meg is történt.

Még egy szerződés hatályos: a Körmendi Kölcsey Ferenc Gimnázium fűtéskorszerűsítése egy évvel később valósult meg, mint a többi intézményé, így a Gimnázium esetében 2020. október hó utolsó napján jár le a bérleti szerződés. A bérlet tárgyát képező berendezések a Kölcsey Ferenc Gimnáziumban (9900 Körmend, Bajcsy-Zs.u.3.) hiánytalanul megtalálhatóak, működőképesek, jó állapotúak, de természetesen karbantartást igényelnek immáron a KLIK részéről.

A testületnek arról kell döntenie, hogy megvásárolja-e a bérelt kazánokat és tartozékokat, és milyen áron. (A KLIK a Caminus programból eredő kötelezettségvállalásokat nem vállalja át, ezt kikötötte a vagyonkezelési szerződésben.)

A 10 éves eszközök tényleges piaci értéke az eredeti nettó beruházási érték 1%-a körüli nagyságrendet képviseli a Caminus Zrt. szerint. A beruházás összege nettó 38 732 038 Ft volt, így az 1% az 387.320 FT + ÁFA értéket jelent.

Önkormányzatunk érdeke a fűtéstechnikai eszközök megvásárlása, mert azok jelenleg is jól szolgálják a Gimnázium fűtését. Vételi ajánlatként 280.000 Ft. + ÁFA összeget javaslok megállapítani, bízzunk abban, hogy ezt elfogadja a Caminus Zrt. is.

Kérem a tisztelt Képviselő-testületet, hogy döntését meghozni szíveskedjen.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a Caminus Zrt-nek vételi ajánlatot tesz a Caminus Zrt. tulajdonát képező, a Körmendi Kölcsey Ferenc Gimnázium épületébe a Szemünk Fénye- világítási és fűtéskorszerűsítési- program keretében beszerelt fűtési eszközök (kazánok és tartozékai) vételére. Vételi ajánlatként a Képviselő-testület 280.000 Ft. + ÁFA összeget állapít meg, amely összeget az ajánlat elfogadásától számított 30 napon belül, egyösszegben fizet meg az Önkormányzat az Eladónak. A vételi ajánlatot az Önkormányzat a közléstől számított 15. napig fenntartja.

Körmend, 2020. október 19.

 **Bebes István**

 **polgármester**